als_Latn dik_Latn sag_Latn
Pavarësisht replikave të ditëve të fundit, duket se gjërat mes PS-së dhe LSI-së nuk kanë degraduar aq keq. Sot, dy ministra të LSI-së kanë folur nga Korça dhe Tirana për dialog dhe kompromis. “Së shpejti do të kemi një kompromis dhe ulja në tryezë është shkëputje nga agresiviteti. Dy palët janë të ndërgjegjshëm dhe duhet të ulen në tryezë për dialog. E rëndësishme është që të ñtojnë reformat. Fryma e dialogut shpejt do të japë frytet e saj.
Fryma e dialogut është kryesorja. Të rikthejmë opozitën në Parlament, LSI ka shprehur predispozicionin e saj për të qenë pjesë me aleancën e majtë”, ka thënë ministri i Bujqësisë, Edmond Panariti. “Unë mendoj që ulja në një tryezë të përbashkët e partive politike do t’i japë një zgjidhje vendit. Dialogu gjithnjë sjell zgjidhje dhe jo ngërç. Kështu që le të provojmë me dialog për t’i dhënë zgjidhje vendit, jemi në prag të zgjedhjeve”, ka thënë nga ana tjetër ministrja Klajda Gjosha. Ndërkohë, edhe në terren duket se situata nuk duket aq e rëndë sa paraqitet në media. Taulant Balla dhe Monika Kryemadhi, deputete e LSI kanë qenë bashkë sot pranë banorëve të Gramshit. Pranë tyre është edhe Anastas Angjeli i PS-së. Balla dhe Kryemadhi në foto duken të qeshur dhe miqësorë, ndryshe nga sa flasin kur janë më vete.
als_Latn als_Latn